why aishwarya rai bachchan said no to chiranjeevi`s 151
అందుకే ఐశ్వర్యా రాయ్ చిరుకి నో చెప్పిందా ?
తాము అవతలి వాళ్ల మనసు నొప్పించకుండా ఏదైనా సినిమాకు నో చెప్పాలంటే, కొన్నిసార్లు హీరోయిన్స్...
TNN | Updated:
Sep 4, 2017, 09:31PM IST
తాము అవతలి వాళ్ల మనసు నొప్పించకుండా ఏదైనా సినిమాకు నో చెప్పాలంటే, కొన్నిసార్లు హీరోయిన్స్ ముందుండే మార్గాల్లో ఒకటి ఉన్నట్టుండి పారితోషికం పెంచడమేనట. మెగాస్టార్ చిరంజీవి 151వ సినిమా 'సైరా నరసింహా రెడ్డి' విషయంలో ఐశ్వర్యా రాయ్ బచ్చన్ కూడా అదే ఎత్తుగడ ప్రయోగించినట్టుంది అంటున్నాయి సినీవర్గాలు. కెరీర్ ఊపుమీదున్నప్పుడు రజినీకాంత్&zwnj;తో రోబో సినిమా చేసిన ఐష్ ఆ తర్వాత సెకండ్ ఇన్నింగ్స్&zwnj;లో ఎంచుకుంటున్న సినిమాలనిబట్టి చూస్తే, ఆమెకి సీనియర్ హీరోల సరసన నటించడం ఇష్టం లేదని అర్థమవుతోంది అంటున్నారు కొంతమంది.
మాధవన్&zwnj;తో ఓ సినిమా సైన్ చేయడానికి నో చెప్పిన ఐష్ అదే సమయంలో రాజ్ కుమార్ రావ్, రణ్&zwnj;బీర్ కపూర్ లాంటి యంగ్ హీరోలతో సినిమాలకి సైన్ చేయడం వెనుక వున్న మతలబు ఆ ఏజ్ ఫ్యాక్టరే అనేది వారి అభిప్రాయం. అందుకే మెగాస్టార్ లాంటి స్టార్ హీరోకి అలా నో చెబితే బాగుండదనుకుందో ఏమో కానీ తెలివిగా రూ. 9 కోట్ల పారితోషికం డిమాండ్ చేసి మరీ వారితోనే నో చెప్పించుకునేలా చేసిందనే అభిప్రాయాలు వ్యక్తమవుతున్నాయి.